b'\n_START_ARTICLE_\nSam Liebkind\n_START_PARAGRAPH_\nSam Liebkind (s. 27. lokakuuta 1983 Helsinki) on suomalainen j\xc3\xa4\xc3\xa4kiekkovalmentaja, joka toimii It\xc3\xa4vallan Erste Bank Eishockey Ligan EC Graz 99ersin maalivahtivalmentajana.\n_START_SECTION_\nUra\n_START_PARAGRAPH_\nLiebkind toimi jo 19-vuotiaana Suomi-sarjajoukkue Heinolan Kiekon maalivahtivalmentajana kaudella 2002\xe2\x80\x932003. Kaudella 2004\xe2\x80\x932005 h\xc3\xa4n hoiti vain 21-vuotiaana samaa virkaa Pelicansin SM-liigajoukkueessa. Vuodet 2005\xe2\x80\x932007 Liebkind toimi Espoo Bluesin B-nuorten valmennuksessa; kaudella 2005\xe2\x80\x932006 h\xc3\xa4n oli joukkueen apuvalmentaja ja kaudella 2006\xe2\x80\x932007 maalivahtivalmentaja. J\xc3\xa4lkimm\xc3\xa4inen kausi p\xc3\xa4\xc3\xa4ttyi Bluesilla SM-pronssiin._NEWLINE_Vuodet 2007\xe2\x80\x932011 Liebkind toimi Norjan GET-liigan Stavanger Oilersin maalivahtivalmentajana. H\xc3\xa4n toimi ensimm\xc3\xa4isen kautensa 2007\xe2\x80\x932008 p\xc3\xa4\xc3\xa4tteeksi my\xc3\xb6s Aasian liigassa japanilaisjoukkue Oji Eaglesin maalivahtivalmentaja ja voitti sen p\xc3\xa4\xc3\xa4tteeksi mestaruuden. Kausi 2009\xe2\x80\x932010 p\xc3\xa4\xc3\xa4ttyi Liebkindill\xc3\xa4 Stavangerissa Norjanmestaruuteen ja kausi 2010\xe2\x80\x932011 hopeaan._NEWLINE_Liebkind on toiminut my\xc3\xb6s Norjan A-maajoukkueen maalivahtivalmentajana Vancouverin olympiakisoissa 2010 sek\xc3\xa4 MM-kilpailuissa vuosina 2009 ja 2010. Kaudeksi 2011\xe2\x80\x932012 h\xc3\xa4n siirtyi it\xc3\xa4valtalaisen EC Graz 99ersin maalivahtivalmentajaksi._NEWLINE_Liebkind siirtyi EC Graz 99ersin riveist\xc3\xa4 It\xc3\xa4vallan P\xc3\xa4\xc3\xa4kaupunkiin, Vienna Capitalsin valmennustiimiin kaudelle 2012\xe2\x80\x932013. Vienna Capitals teki seurahistoriaa voittamalla Erste Bank Eishockey Ligan ennakkosuosikki seuran Redbull Salzburgin puoliv\xc3\xa4lieriss\xc3\xa4 ja eteni aina  Erste Bank Eishockey Ligan finaaleihin ensimm\xc3\xa4ist\xc3\xa4 kertaa 2005 j\xc3\xa4lkeen. UPC Vienna Capitals voitti Erste Bank Eishockey Ligan runkosarjan sek\xc3\xa4 hopeaa kaudella 2012\xe2\x80\x932013.'